Motî:djanvî - Wikipedia

# Motî:djanvî

### Èn årtike di Wikipedia.

djanvî [o.n.] prumî moes d' l' anêye, k' a 31 djoûs. F. janvier.

Eployaedje dins des fråzes:

1. après li limero d' on djoû do moes, avou ene divancete "di" stitcheye inte les deus. A pårti do prumî d' djanvî, l' agriculteure va esse redjonålijheye (ramexhné pa Y. Paquet).

2. dins ene troke di mots "e moes d' djanvî". On-z a dedja dvou dner èn aconte po les vacances e moes d' djanvî, et li tins a rawårder ni discrexhe nén vite assez (P. H. Thomsin). F. en janvier.

3. dins ene troke "ci moes d' djanvî ci, la". E ç' moes d' djanvî 2001 ci, Georges Johnny Walker Bush va divni prezidint d' l' Amerike: dji vos vleu dire ki l' moumint di vs tini ås coxhes esteut arivé (C.Massaux).

4. tot seu, copurade dins des scrijhaedjes tecnikes, u dins les spots sol tins. L' ombrire do solea, a midi tapant, mostere li Nôr, et est todi pus coûte di djanvî a djun, todi pus longue di djulete a decimbe, po on cadran a plat, come di djusse (L. Baijot). >> aveur djanvî so l' dos: aveur bråmint des mousmints (po ene djin k' est frileuse). >> mete djanvî so fevrî: kimincî ene novele ardweze, divant d' aveur payî li cene di dvant. >> S' i fwait bea e moes d' djanvî, li cinsî s' hagnrè les doets: paski les dinrêyes d' ivier n' åront nén d' l' aiwe assez.

Disfondowes: djanvî, djanvîr, djinvî, djanvier, djanvié, janvyî, janvier, janviè; miersipepieuzmint al notûle ALW 3 108.

- Pus di racsegnes el pårteye eciclopedye: djanvî

Prin del pådje «http://wa.wikipedia.org../../../d/j/a/Mot%C3%AE%7Edjanv%C3%AE.html»

##### Views

- Årtike
- Copene
- Modêye d' asteure

##### Cweri